Gerardo Bilbao

Gerardo Bilbao Bilbao (Deustu, 1907ko otsailaren 9a - Caracas, 1982ko ekainaren 21a) bizkaitar futbolaria izan zen, aurrelari moduan aritu zena.

Biografia 
Gerardok 1930eko urtarrilean egin zuen debuta Espainiako Lehen Mailan, Arenas Clubek Real Madrilen aurkako jokatutako zortzigarren jardunaldian. 1932an Athletic Clubek fitxatu zuen eta bertan lau denboraldi eman zituen Gerra Zibila hasi zen arte. Euskal klubean 81 partida ofizial jokatu zituen. Ondoren, FC Barcelonako jokalaria izan zen 1937-38 denboraldian, gerra zela eta txapelketa ofizialik egon ez zen arren, bai, ordea, Kataluniako Txapelketako txapeldun. 1938ko uztailean Kataluniako futbol selekzioan jokatu zuen. Euskal Herriko futbol selekzioan ere aritu zuen Espainiako Gerra Zibilaren garaietan.

Gerra amaitu ondoren, Venezuelara emigratu zuen, Felix Zubizarreta futbolariak egin zuen bezala. Bertan Deportivo Venezuela, Loyola Sport Club eta Deportivo Vasco taldeetan jokatu zuen.

Ibilbidea

Tituluak

Eskualdeko Txapelketak

Espainiako txapelketak

Erreferentziak 

Deustuarrak
Bizkaiko gizon futbolariak
Getxoko Arenasko futbolariak
Athleticeko futbolariak 1930eko hamarkadan
FC Barcelonako futbolariak
Euskal Herriko selekzioan jokatutako futbolariak
Euskal Herriko frankismoaren erbesteratuak